Emma Bengtsson

Emma Bengtsson (1981eko abuztuaren 27a, Falkenberg) Suediako sukaldeburua da, New Yorkeko (AEB) Aquavit jatetxeko sukaldaria, eta bi izar lortu ditu Michelin Gidan. Gida honetan bi izar lortu dituen Suediako lehen emakume sukaldeburua eta Estatu Batuetan jardunean den bigarrena da..

 Biografia 
Emma Bengtssonek Stockholmeko International Restaurant School-en ikasi zuen sukaldaritza. Edsbacka Krog jatetxeko langilea izan zen hasieran; hura zen, orduan, Michelin Gidan bi izar lortu zituen Suediako jatetxe bakarra. Lau urte eman zituen bertan, eta gozogintzan espezializatu zen. Gero, Stockholmeko Errege Operako Operakällaren jatetxean gozogile buru gisa lan egin zuen.

Ondoren iparraldeko sukaldaritzan espezializatutako Aquavit jatetxeak kontratatu zuen gozogile buru izateko; garai hartan, Marcus Jernmark zen sukaldeburu. Jernmarkek jatetxetik alde egin zuenean, sukaldari-postua eskaini zioten Bengsstoni. Bere zuzendaritzapean lortu zuen jatetxeak bigarren izarra Michelin Gidan, eta bigarren ostatu bat ireki zuen Londresen, bezero gehiago har ditzakeena eta sukaldaritza sinpleagoa proposatzen duena.

 Erreferentziak 

 Kanpo estekak 

Kategoria:Suediako sukaldariak
Kategoria:Emakume sukaldariak
Kategoria:Suediako emakumeak